Ehdotus neuvoston asetukseksi (EY) yhteisössä tuotetuista kuohuviineistä annetun neuvoston asetuksen (ETY) N:o 2332/92 muuttamisesta /* KOM/95/0744 lopull. - CNS 96/0008 */



Virallinen lehti nro C 074 , 14/03/1996 s. 0016



Ehdotus neuvoston asetukseksi (EY) yhteisössä tuotetuista kuohuviineistä annetun neuvoston asetuksen (ETY) N:o 2332/92 muuttamisesta (96/C 74/13) KOM(95) 744 lopull. - 96/0008(CNS) (Komission esittämä 15 päivänä tammikuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, otta huomioon talous- ja sosiaalikomitean lausunnon, sekä katsoo, että yhteisössä tuotetuista kuohuviineistä annetussa neuvoston asetuksessa (ETY) N:o 2332/92 (1) olevan 17 artiklan 2 kohdan mukaisesti, sellaisena kuin se on viimeksi muutettuna asetuksella (ETY) N:o 1547/95 (2), neuvosto voi muuttaa mainitun artiklan 2 kohdassa mainitun käymisajan, jonka tarkoitus on saada aikaan jälkikäyminen cuvéehen, sekä sen ajan kestoa, jonka cuvée on sakan päällä, tieteen tuntemuksen ja teknologian kehityksen kanssa yhteensopivalla tavalla, tieteellisen tutkimuksen tulosten ja teknologian kehityksen nykytason mukaan erilaisten käymisaikojen sekä sen ajan keston, jonka cuvée on sakan päällä, määrääminen käytettyjen eri käymismenetelmien osalta ei ole perusteltua; olisi siis ehdotettava kyseisille eri menetelmille niiden omat vähimmäiskestoajat, ja asetuksen (ETY) N:o 2332/92 14 artiklan 2 kohdassa säädetään jäsenvaltioille annettavasta mahdollisuudesta sallia poikkeuksellisesti 31 päivään joulukuuta 1995 saakka, että tma-kuohuviiniä valmistetaan korjaamalla cuvée lisäämällä siihen yhtä tai useampaa viinituotetta, jotka eivät ole peräisin siltä määritellyltä alueelta, jonka nimellä tämä viini on varustettu; on osoittautunut, että tämä määräaika on liian lyhyt, jotta tiettyjen määrättyjen alueiden toimijat ehtisivät sopeutua heille asetettuihin teknisiin vaatimuksiin; määräaikaa on sen vuoksi pidennettävä; ottaen huomioon, että tämä poikkeus koskee vain määrättyjä tapauksia, on säädettävä nimenomaisten lupien antamista koskevasta järjestelmästä ja tiettyjen alueiden nimet on lueteltava yksityiskohtaisissa soveltamissäännöissä, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2332/92 seuraavasti: 1. Korvataan 14 artiklan 2 kohdan ensimmäisessä alakohdassa johdantolause seuraavasti: "Poiketen 1 kohdan ensimmäisestä luetelmakohdasta, kun kyseessä on tuottajajäsenvaltion erityisten säännösten mukainen perinteinen käytäntö, tämä jäsenvaltio voi sallia 31 päivään joulukuuta 1995 saakka nimenomaisin luvin ja jollei asianmukaisesta valvonnasta muuta johdu, että tma-kuohuviiniä, joka on asetuksen (ETY) N:o 822/87 83 artiklassa määrätyn menettelyn mukaisesti laadittavassa luettelossa, valmistetaan korjaamalla tämän viinin perustuotetta lisäämällä siihen yhtä tai usempaa viinituotetta, jotka eivät ole peräisin siltä määritellyltä alueelta, jonka nimellä tämä viini on varustettu, sillä edellytyksellä, että" 2. Korvataan 17 artiklan 2 kohta seuraavasti: "2. Cuvéen jälkikäymisen aikaansaamiseksi tarkoitetun käymisajan ja sen ajan, jonka cuvée on sakan päällä, on oltava vähintään 90 päivää." 3. Poistetaan 17 artiklan 3 kohta. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 231, 13.8.1992, s. 1 (2) EYVL N:o L 148, 30.6.1995, s. 15